Įrodomoji partija
Samuelis Loidas The New York Clipper 1895 Įrodomoji partija, arba Retro partija, (sutr. RP") – retrogradinės šachmatų analizės uždavinys. Sprendėjui siūloma, pradėjus žaidimą nuo pradinės šachmatų partijos padėties, rasti ėjimus (legalius, bet nebūtinai geriausius), kurie užduotu ėjimų skaičiumi nuvestų į sprendimui pateiktąją poziciją. Kai tam tikrai pateiktai pozicijai neegzistuoja trumpesnio sprendinio, ji vadinama trumpiausia retro partija (sutr.TRP). Trumpiausiąs įrodomąsiąs partijas galima panaudoti, nustatant pozicijų legalumą. RP pasižymi sutartiniu baltųjų ir juodųjų žaidimu, siekiant nurodytu užduotyje ėjimų skaičiumi pasiekti pateiktąją sprendimui poziciją. Jie yra populiarūs, kai unikalūs, neturi dvilypumų bei naudoja šachmatų temas. Rengiami jų kūrybos konkursai. Paprastai, TRP užduotys yra nuo 3 iki 30 ėjimų, nors sukurta uždavinių ir su 50 bei daugiau ėjimų. Būna ir vienos pusės įrodomųjų partijų, kuriose ėjimus daro tik baltieji: panašiai, kaip serijinių ėjimų šachmatų uždaviniuose. Dar gali būti panaudotos kitų šachmatų taisyklės (Kirkės, ar kt.), vietoj įprastinių, naudojamos pasakiškosios figūros.